Muutettu ehdotus: EUROOPAN PARLAMENTIN JA NEUVOSTON DIREKTIIVI moottoriajoneuvojen matkustajatilan lämmityslaitteita koskevan jäsenvaltioiden lainsäädännön lähentämisestä annetun neuvoston direktiivin 78/548/ETY muuttamisesta (komission EY:n perustamissopimuksen 250 artiklan 2 kohodan mukaisesti)

PERUSTELUT

Komissio on päättänyt muuttaa ehdotusta Euroopan parlamentin ja neuvoston direktiiviksi koskien moottoriajoneuvojen lämmityslaitteita[1] EY:n perustamissopimuksen 250 artiklan mukaisesti Euroopan parlamentin 13. huhtikuuta 1999 antaman lausunnon[2] perusteella.

[1] KOM(1998) 526 lopullinen.

[2] PE 278.573, s. 43.

Alkuperäisen ehdotuksen tavoitteena oli laajentaa neuvoston direktiivin 78/548/ETY soveltamisalaa niin, että siihen eivät kuulu ainoastaan M1-luokan ajoneuvot (henkilöautot) vaan myös kaikki M-, N- ja O-luokan ajoneuvot (matkustajien ja tavaroiden kuljettamiseen käytettävät ajoneuvot ja perävaunut). Ehdotus sisältää perinteisiä lämmitysjärjestelmiä parantavia säännöksiä. Lisäksi ehdotus sisältää uusia turvallisuuteen ja ympäristöön liittyviä säännöksiä käyttömoottorista riippumattomasti toimiville polttolämmittimille. Näillä säännöksillä varmistetaan, että laitteet ovat nykyteknologian korkeimpien vaatimusten mukaisia. Ehdotuksessa yhdenmukaistetaan myös direktiivin hallinnolliset säännökset moottoriajoneuvojen ja niiden perävaunujen tyyppihyväksyntää koskevan kehysdirektiivin (neuvoston direktiivi 70/156/ETY) säännösten kanssa.

Komissio on hyväksynyt 6 tarkistusta, jotka lähinnä selventävät alkuperäistä tekstiä. Lisäksi komissio on hyväksynyt 3 tarkistusta, jotka liittyvät erityisiin turvallisuutta koskeviin seikkoihin.

_ Tarkistus, jonka mukaan kuljettajan lisäksi myöskään matkustajat eivät saa joutua kosketuksiin palovammoja todennäköisesti aiheuttavien ajoneuvon osien tai lämmitetyn ilman kanssa

_ Tarkistus, joka koskee automaattisella liekinvalvontalaitteella varustettuja, kaasumaisella polttoaineella toimivia lämmittimiä ja jolla otetaan käyttöön lyhennetty polttoaineensyötön sytytys- ja kytkentäaika hätätapauksissa

_ Tarkistus, jossa säädetään, että jos ilmoitus ei sovellu kiinnitettäväksi polttoaineen täyttöaukkoon, se olisi kiinnitettävä kuljettajan oven alueelle varoittamaan polttolämmittimien käyttäjiä siitä, että lämmitin on kytkettävä pois päältä uudelleentäytön ajaksi.

Komissio ei hyväksynyt 2 tarkistusta:

_ Ensimmäisessä hylätyssä tarkistuksessa komissiota vaadittiin laatimaan ehdotus polttolämmittimien tehokkuutta arvioivista testeistä 1. lokakuuta 2001 mennessä. Komissio katsoo, että markkinavoimat takaavat tässä asiassa riittävän tehokkuuden tason ja etteivät sääntelytoimenpiteet ole tarpeen. Lisäksi polttolämmittimien on oltava direktiivin säännösten mukaisia, mikä takaa nykyteknologian avulla korkean turvallisuuden tason ja ympäristönsuojelun. Jos erityisiä ongelmia ilmenee tai innovaatiot muuttavat tilannetta, kansalliset lupaviranomaiset ilmoittavat tästä komissiolle asiaa käsittelevissä työryhmissä, minkä jälkeen komissio toteuttaa tarvittavat toimenpiteet.

_ Toinen hylätty tarkistus koskee vaihtoehtoisia säännöksiä sellaisissa olosuhteissa, joissa polttolämmitin voidaan asentaa M2- ja M3-ajoneuvojen matkustajatilaan. Tarkistuksessa ehdotettu sanamuoto takaisi saman tai jopa alemman turvallisuuden tason kuin komission ehdotuksen säännökset. Ei ole varmaa, että tarkistuksessa ehdotettu sanamuoto takaisi saman turvallisuuden tason tulipalotilanteessa. Lisäksi se rajoittaisi tarpeettomasti ajoneuvojen suunnittelua.

Muutettu ehdotus: EUROOPAN PARLAMENTIN JA NEUVOSTON DIREKTIIVI moottoriajoneuvojen matkustajatilan lämmityslaitteita koskevan jäsenvaltioiden lainsäädännön lähentämisestä annetun neuvoston direktiivin 78/548/ETY muuttamisesta (ETA:n kannalta merkityksellinen teksti)

Liite I, lisäys 1, kohta 9.10.5.3 (uusi)

9.10.5.3 Suurin virrankulutus kW:eina

Liite II, kohta 2.10

Alkuperäinen teksti

2.10 'kaasumaisella polttoaineella' polttoaineita, jotka ovat kaasumaisia tavanomaisessa lämpötilassa ja paineessa, kuten nestekaasu (LPG) ja paineistettu maakaasu (CNG);

Muutettu teksti

2.10 'kaasumaisella polttoaineella' polttoaineita, jotka ovat kaasumaisia tavanomaisessa lämpötilassa ja paineessa (273,2 K ja 101,33 kPa), kuten nestekaasu (LPG) ja paineistettu maakaasu (CNG);

Liite II, kohta 2.11

Alkuperäinen teksti

2.11 'ylikuumenemisella' tilannetta, jossa polttolämmittimen ilmanottoaukko on täysin tukossa.

Muutettu teksti

2.11 'ylikuumenemisella' tilannetta, jossa polttolämmittimen lämmitysilman ottoaukko on täysin tukossa.

Liite II, kohta 3.2, toinen luetelmakohta

Alkuperäinen teksti

- ajoneuvon kuljettaja ei saa matkan aikana joutua kosketuksiin palovammoja todennäköisesti aiheuttavien ajoneuvon osien tai lämmitetyn ilman kanssa, ja

Muutettu teksti

- kuljettaja ja matkustajat eivät saa matkan aikana joutua kosketuksiin palovammoja todennäköisesti aiheuttavien ajoneuvon osien tai lämmitetyn ilman kanssa, ja

Liite IV, kohta 1.1

Alkuperäinen teksti

1.1 Lämmitintä käytetään tunti suurimmalla teholla tyynessä ilmassa (tuulen nopeus